PREDLOG

Na podlagi 149. člena Zakona o varstvu okolja (Uradni list RS, št. [39/06](http://www.uradni-list.si/1/objava.jsp?sop=2006-01-1682) – uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) – ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890) – ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085),[30/16](http://www.uradni-list.si/1/objava.jsp?sop=2016-01-1264), 61/17 – GZ, 21/18 – ZNOrg in 84/18 - ZIURKOE), 36. člena Zakona o javno-zasebnem partnerstvu (Uradni list RS, št. [127/06](http://www.uradni-list.si/1/objava.jsp?sop=2006-01-5348)),32., 36. in 37. člena Zakona o gospodarskih javnih službah (Uradni list RS, št. [32/93](http://www.uradni-list.si/1/objava.jsp?sop=1993-01-1350), [30/98](http://www.uradni-list.si/1/objava.jsp?sop=1998-01-1224) – ZZLPPO, [127/06](http://www.uradni-list.si/1/objava.jsp?sop=2006-01-5348) – ZJZP, [38/10](http://www.uradni-list.si/1/objava.jsp?sop=2010-01-1847) – ZUKN in [57/11](http://www.uradni-list.si/1/objava.jsp?sop=2011-01-2638) – ORZGJS40), 21. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, 11/18 – ZSPDSLS-1, 30/18, 61/20 in 80/20), Zakona o nekaterih koncesijskih pogodbah (Uradni list RS, št. 9/19), **Direktive 2014/23/EU Evropskega parlamenta in Sveta z dne 26. februarja 2014 o podeljevanju koncesijskih pogodb (**Uradni list EU L 94 z dne 28. 3. 2014, str. 1–64), 30. in 101. člena Statuta Občine Izola (Uradne objave Občine Izola, št. 5/18 - UPB), 3. člena Odloka o gospodarskih javnih službah v Občini Izola (Uradne objave Občine Izola, št. 5/18 – UPB) in 1.člena Odloka o ravnanju s komunalnimi odpadki v občini Izola (Uradne objave Občine Izola, št. 4/18) je Občinski svet Občine Izola na 13.redni seji dne 04. 02. 2021 sprejel

**O D L O K o spremembah in dopolnitvah**

**ODLOKA O KONCESIJI ZA OPRAVLJANJE OBVEZNIH OBČINSKIH GOSPODARSKIH JAVNIH SLUŽB OBDELAVE DOLOČENIH VRST KOMUNALNIH ODPADKOV IN ODLAGANJA OSTANKOV PREDELAVE ALI ODSTRANJEVANJA KOMUNALNIH ODPADKOV V OBČINI IZOLA**

1. **člen**

Dopolni se besedilo odloka v prvi in drugi alinei 3.odstavka 1.člena tako, da se doda besedno zvezo »kosovni odpadki«, tako da dopolnjen 1. člen po spremembi glasi:

**»1. člen**

***(Predmet odloka)***

(1) Odlok o koncesiji za izvajanje obveznih občinskih gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v občini Izola predstavlja koncesijski akt, s katerim se določijo predmet in pogoji za podelitev koncesije ter ureja druga vprašanja v zvezi z izvajanjem podeljene koncesije v Regionalnem centru za ravnanje z odpadki Celje (v nadaljevanju: Center).

(2) Obvezni občinski gospodarski javni službi iz prvega odstavka se izvajata v zvezi z dejavnostjo zbiranja in odvoza komunalnih odpadkov na celotnem območju občine Izola.

(3) Izvajanje obveznih občinskih gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov (v nadaljnjem besedilu: javni službi) zajema:

* tehtanje, kontrolo, preverjanje in prevzem mešanih komunalnih odpadkov in kosovnih odpadkov v skladu z okoljevarstvenim dovoljenjem,
* obdelavo mešanih komunalnih in kosovnih odpadkov, ki zajema predelavo ter odstranjevanje komunalnih odpadkov,
* redno vzdrževanje in zagotavljanje varnega obratovanja objektov in naprav Centra ter izločanje uporabnih frakcij za kasnejšo predelavo,
* prekrivanje odlagalne površine telesa odlagališča,
* zagotavljanje obratovalnega monitoringa v skladu z veljavno zakonodajo,
* pripravo ukrepov in nalog za preprečevanje škodljivih vplivov na okolje.

(4) Prevozi mešanih komunalnih odpadkov, od zbirnega centra izvajalca javne službe zbiranja komunalnih odpadkov, do kraja obdelave določenih vrst komunalnih odpadkov, so del obvezne gospodarske javne službe zbiranja odpadkov in niso obveznost služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov.

(5) Javne službe se izvajajo skladno s predpisi in na krajevno običajen način.«

1. **člen**

***(Pričetek veljavnosti odloka)***

1. Ta odlok začne veljati naslednji dan po objavi v Uradnih objavah Občine Izola.

Številka: 410-40/2020

Datum:

Župan Občine Izola

Danilo Markočič